ഹെർമീസ്

ഗ്രീക്ക് ഐതിഹ്യത്തിലെ ദൈവങ്ങളുടെ സന്ദേശവാഹകനായ ദേവനാണ് ഹെർമീസ്. ഒളിമ്പ്യൻ ദൈവങ്ങളിൽ ഒരാളാണ്. അതിർത്തികളുടേയും അവ കടക്കുന്നവരുടേയും ആട്ടിടയന്മാരുടെയും കന്നുകാലികളെ മേയ്ക്കുന്നവരുടെയും കള്ളന്മാരുടെയും വഴിയാത്രക്കാരുടെയും സംരക്ഷകനാണിദ്ദേഹം. പ്രസംഗകരുടേയും സാഹിത്യത്തിന്റെയും കവികളുടേയും കായികാഭ്യാസങ്ങളുടെയും അളവുകളുടെയും കണ്ടുപിടിത്തങ്ങളുടെയും വ്യാപാരത്തിന്റെയും കള്ളന്മാരുടെയും നുണയന്മാരുടെയും കുശാഗ്രബുദ്ധിയുടെയും ദേവനാണ്. ആമ, പൂവൻ കോഴി, ചിറകുകളുള്ള ചെരിപ്പുകൾ, കഡുഷ്യസ് എന്ന വടി എന്നിവയാണ് ഹെർമീസിന്റെ ചിഹ്നങ്ങൾ. റോമൻ ഐതിഹ്യത്തിലെ മെർക്കുറി ഇദ്ദേഹത്തിന് സമാന്തരമായ ദേവനാണ്.

വർഗ്ഗം:ഗ്രീക്ക് ദൈവങ്ങൾ